Засулле

Засу́лле (, ) — аграгарадок у Стаўбцоўскім раёне Мінскай вобласці. Уваходзіць у склад Рубяжэвіцкага сельсавета. За 16 кіламетраў на паўночны ўсход ад Стоўбцаў, 96 кіламетраў ад Мінска.

 Гісторыя 
міні|злева|Царква ў пачатку XX стагоддзя
Вядома з XVI ст. Першыя вядомыя ўладальнікі — татарскія князі Уланы (Улановічы). У 1592 годзе вёску набыў князь Яраш Жыжэмскі. На працягу XVII ст. вёска разрасталася, чаму спрыяла знаходжанне на гандлёвым шляху Менск—Мір. У XVIII ст. на некаторы час вёска ўваходзіла ў склад уладанняў Радзівілаў. У канцы XVIII ст. уладальнік — Вінцэнт Дзерналовіч. У XIX ст. уласнасць перайшла да Крупскіх.

У 1921—1939 гадах у складзе Польшчы.

Да 28 мая 2013 года вёска ўваходзіла ў склад Засульскага сельсавета«Об изменении административно-территориального устройства районов Минской области». Решение Минского областного Совета депутатов от 28 мая 2013 г. № 234 .

 Насельніцтва 
 548 жыхароў (1897)
 984 жыхары, 281 двор (1971)
 422 жыхары, 186 двароў (1997)
 307 жыхароў, 138 двароў (2013)

 Інфраструктура 
 Сярэдняя школа
 Дом культуры
 Бібліятэка
 Амбулаторыя
 Аддзяленне сувязі

 Славутасці 
міні|злева| Камень у памяць пра Каруся Каганца
 Сядзіба Крупскіх
 Свята-Іаана-Прадцечанская царква
 Камень у памяць пра Каруся Каганца, які ў 1872—1880 гг. правёў тут дзіцячыя гады.

 Вядомыя асобы 
 Уладзімір Іосіфавіч Жук (нар. 1941) — беларускі мастак-плакатыст.
 Георгій Іосіфавіч Жыхар (нар. 1936) — беларускі спецыяліст у галіне цеплаэнергетыкі. Доктар тэхнічных навук, прафесар.
 Урбан Баніфацевіч Крупскі (1863—1915) — беларускі палітычны, культурны і гаспадарчы дзеяч Расійскай імперыі.
 Чэслаў Урбанавіч Крупскі (1889—1939/1940) — беларускі і польскі дзяржаўны дзеяч, юрыст і маянтковец.
 Януш Урбанавіч Крупскі (1898—1939) — інжынер-аграрый, апошні прыватны ўласнік маёнтка Засулле ў Расійскай імперыі і міжваеннай Польшчы.

 Літаратура 
 Беларуская энцыклапедыя: У 18 т. Т.7: Застаўка — Кантата / Рэдкал.: Г. П. Пашкоў і інш. — Мн.: Белэн, 1999. — 608 с.: іл. ISBN 985-11-0279-2
 Раюк, А.Р. Урбан Крупскі (1863—1915): ад беларускага народніка да краёўца-кансерватара / А.Р. Раюк // Научные труды Респ. ин-та высш. школы. Истор. и псих.-пед. науки : сб. науч. ст.: в 3 ч. / РИВШ ; редкол. : В.А. Гайсёнок [и др.]. — Минск : РИВШ, 2023. — Вып. 23. — Ч. 1. — С. 339—346.
 Федорук, А.Т. 

 Спасылкі 




Катэгорыя:Рубяжэвіцкі сельсавет
Катэгорыя:Населеныя пункты Стаўбцоўскага раёна

Катэгорыя:Крупскія герба «Корчак»